# Smågruppeopplegg uke 38 og 39

På menighetsweekend på Vegårtun hadde Torbjørg Oline en andakt om å leve som Jesu etterfølgere i dag og at det innebærer å gå mot strømmen.

Ref Matt 16.24 og Joh 17.16

Hun brukte et sitat «Jeg marsjerer til takten fra en annen trommeslager» og utfordret oss på hvordan det å følge Jesus kan se ut i dag? Der det før var mye fokus på alt kristne ikke hadde lov til, alt som var synd og usømmelig, er det nå kanskje få synlige kjennetegn på å være kristen.

Men hvordan skal det synes i livene våre at vi følger etter Jesus? (Gal 5.22-23)

Hvordan skal det prege fellesskapet vårt? (Joh 13.35.)

Hvordan skal våre omgivelser, våre barn, deres venner, våre kolleger, våre bekjentskaper merke at vi «marsjerer etter takten fra en annen trommeslager»? (Rom 8.5)

Det handler ikke om å være utafor eller sær, mot alt – men å gå i motsatt ånd. Der det er mørke, komme med lys. Der folk er gniene, vær raus. Der det baksnakkes – fremsnakk. Der det er håpløst, kom med håp (Matt 5.13-16)

Har du noen erfaringer av dette?